TARNAUTOJŲ TEISMO (antroji kolegija) SPRENDIMAS
2008 m. balandžio 3 d.
Byla F‑68/06
Reint J. Bakema
prieš
Europos Bendrijų Komisiją
„Viešoji tarnyba – Sutartininkai – Priskyrimas prie lygio – IV pareigų grupė – Diplomas – Profesinė patirtis“
Dalykas: Pagal EB 236 straipsnį ir AE 152 straipsnį pareikštas ieškinys, kuriuo Komisijos sutartininkas Reint J. Bakema prašo, pirma,
panaikinti sudaryti tarnybos sutartis įgaliotos tarnybos sprendimą atmesti jo skundą dėl sprendimo, kuriuo minėta tarnyba
jį priskyrė prie IV pareigų grupės 14 lygio 1 pakopos remdamasi 2005 m. spalio 25 d. sutartininko sutartimi, kuri įsigaliojo
lapkričio 1 d., taip pat nurodyti Komisijai jį paskirti į IV pareigų grupę 16 lygį ir, antra, tinkamai atlyginti patirtus
nuostolius.
Sprendimas: Panaikinti sudaryti tarnybos sutartis įgaliotos tarnybos sprendimą priskirti ieškovą prie IV pareigų grupės 14 lygio 1 pakopos
remiantis 2005 m. spalio 25 d. sutartimi, pagal kurią jis tapo Komisijos sutartininku. Atmesti kitą ieškinio dalį. Kiekviena
šalis padengia savo bylinėjimosi išlaidas.
Santrauka
Pareigūnai – Sutartininkai – Priskyrimas
(Pareigūnų tarnybos nuostatų 5 straipsnio 3 dalies b punktas; Kitų tarnautojų įdarbinimo sąlygų 82 straipsnio 2 dalis)
Taikydama Komisijos sutartininkų įdarbinimo ir darbo tvarkos bendrųjų įgyvendinimo nuostatų 7 straipsnio 1 dalies d punktą
ir 3 dalį, kurioje numatytas šių darbuotojų paskyrimas pagal atitinkamos profesinės patirties trukmę, skaičiuojamą nuo tada,
kai suinteresuotasis asmuo įgijo minimalią įdarbinti būtiną kvalifikaciją, Komisija negali, nepažeisdama Kitų tarnautojų įdarbinimo
sąlygų 82 straipsnio 2 dalies c punkto, pagal kurį į IV pareigų grupės sutartininko pareigas skiriamas asmuo turi turėti bent
išsilavinimą, atitinkantį užbaigtas, ne trumpesnes kaip trejų metų universitetines studijas, patvirtintas diplomu, taikymo
srities, paaiškintos dėl formuluotės tapatumo Pareigūnų tarnybos nuostatų 5 straipsnio 3 dalies b punkte, kuriame numatyti
tie patys reikalavimai pareigūnams, atsisakyti atsižvelgti į diplomą prieš tai neišnagrinėjusi studijų, patvirtintų minėtu
diplomu, programos turinio ir nepatikrinusi, ar šiuo diplomu gali būti patvirtintos užbaigtos universitetinės studijos.
(žr. 41 ir 42 punktus)